<classify> KULWA MZEE-DAR ES SALAAM SHAHIDI wa sita katika kesi ya uchochezi inayomkabili Mwenyekiti waChadema, Freeman Mbowe na wenzake, Koplo Charles, amedai alipoona mihemkoya wafuasi wa chama hicho, aliamuakukimbilia katika gari la Polisi kunusuru kamera yake. Koplo Charles alidai hayo jana katika Mahakama ya Hakimu Mkazi Kisutu,mbele ya Hakimu Mkazi Mkuu, Thomas Simba. Akiongozwa na Wakili wa Serikali Mkuu, Paul Kadushi, alidai mihemkohiyo ilisababishwa na hamasa aliyoitoa Mbowe kwa kauli ya kuwapandikiza chukiwafuasi hao dhidi ya Serikali. Alidai Februari 16, 2018 alipangiwa kazi kama mwandishi wa habari kuripotimkutano wa kufunga kampeni wa Chadema katika viwanja vya Buibui, Kinondoni, Dares Salaam. Alidai alijiandaa na vitendea kazi vyake ikiwamo kamera ya kupigapicha za video, ilipofika saa 10 alasiri alifika katika viwanja hivyo kuanzakazi. Saa 10 alasiri watu walianza kukusanyika na mshereheshajialitangaza kwamba viongozi wakuu wa chama wameshafika, baada ya muda wabunge naviongozi wakuu walipanda jukwaani, nilimsikia Mbowe akitoa kauli za kufanyahamasa ya kuichukia Serikali. Wanachama walipata hamasa na mihemko iliyosababisha wapate jazbaya kuichukia Serikali na vyombo vya ulinzi na usalama. Wananchi waliokuwa wamekaa walinyanyuka na kuhamasika, mimi nawaandishi wenzangu tulitawanyika pale tuposimama karibu na jukwaa, nilikimbiliakwenye gari la Polisi kunusuru kamera, alidai Koplo Charles. Alidai kuwa alipotoka eneo la tukio, alifika ofisini salama, alikwendakumpa taarifa RCO, akamwagiza atunze picha za video alizopata kwenye mkutanohuo kwa kuwa zitatumika kama kielelezo na kwamba tayari bosi wake huyoalishafungua kesi dhidi ya vigogo wa Chadema.  <topic>: KITAIFA 